《入雁荡》
明代·文林

山深断车马，鸡犬亦萧疏。涧道散苍莽，峰峦翔紫虚。

扳援绝鸟道，宛转得僧庐。不觉凌绝顶，身寒云满裾。

作者简介：（1445—1499）明苏州府长洲人，字宗儒。文洪子。成化八年进士。历知永嘉、博平二县，迁南京太仆寺丞。建言时政十四事。告归数年，复起知温州府，卒于官。学问该博，尤精于易数。作诗文明畅不蹈袭。有《琅琊漫抄》、《文温州诗》。